વિરોધ પક્ષના નેતા પરેશ ધાનાણીએ જણાવ્યું હતું કે, રાજ્યની વર્તમાન ભાજપ સરકાર તમામ મોરચે નિષ્ફળ ગઈ છે, શિક્ષણમાં માફિયાગીરી ફૂલીફાલી છે, આરોગ્ય ક્ષેત્રે રાજ્યની હાલત બદતર છે, ઊંચા કરવેરાથી વેપાર ઉદ્યોગ ત્રાહિમામ છે, તો પેટ્રોલ-ડીઝલ-ગેસના ભાવોમાં કમરતોડ વધારાથી આમ આદમી-મહિલા વર્ગનું જીવન દુષ્કર બની ગયું છે, પરિણામે આ સરકારે શાસન કરવાનો અધિકાર ગુમાવી દીધો હોઈ અવિશ્વાસ પ્રસ્તાવની નોટિસ આપી તેની ચર્ચા દ્વારા વિપક્ષ લોકોની વેદનાને વિધાનસભામાં વાચા આપવા માગે છે.